V Bratislave dňa 29.10.2020

Vec

**Odpoveď na žiadosť o vysvetlenie dokumentov k verejnému obstarávaniu**

Verejnému obstarávateľovi Ministerstvo zahraničných vecí a európskych záležitostí Slovenskej republiky (ďalej len „verejný obstarávateľ“) vo verejnom obstarávaní na predmet „Zabezpečenie licencií, podpory a zariadení pre prevádzku systému ochrany sieťovej infraštruktúry MZVEZ SR,“ pri ktorom bolo oznámenie o zámere zriadiť dynamický nákupný systém vykonané zverejnením oznámenia o vyhlásení verejného obstarávania v Úradnom vestníku EÚ dňa 7.10.2020 pod číslom 2020/S 195-471130 a  vo Vestníku verejného obstarávania č. 210/2020 dňa 8.10.2020 pod značkou 34347-MUT, bol dňa 29.10.2020 od jedného z hospodárskych subjektov doručený prostredníctvom systému JOSEPHINE dokument označený ako „Žiadosť o vysvetlenie predložených dokladov – podmienky účasti.“

Predmetom tohto dokumentu je nasledovná **otázka č. 2:** „V suvislosti s vyhlasenym DNS na Zabezpečenie licencií, podpory a zariadení pre prevádzku systému ochrany sieťovej infraštruktúry MZVEZ SR je v podmienkach ucasti v casti III.1.1.(3) okrem ineho: Záujemca v žiadosti o účasť uvedie údaje podľa § 10 ods. 4 písm. a) zákona č. 330/2007 o registri trestov a o zmene a doplnení niektorých zákonov v znení neskorších predpisov za všetky fyzické osoby podľa § 32 ods. 1 písm. a) zákona o verejnom obstarávaní, aby verejný obstarávateľ mohol získať výpis z registra trestov za tieto osoby.Uvedené platí pre záujemcov so sídlom alebo miestom podnikania v Slovenskej republike.

Chapeme to spravne, ze uvedene nie je potrebne, pokial sme preukazali splnenie podmienok ucasti zapisom do registra Hospodarskych subjektov?“

**Odpoveď verejného obstarávateľa na** **otázku č. 2**:

Ak je záujemca zapísaný v zozname hospodárskych subjektov, nemusí vo svojej žiadosti o účasť predkladať vyššie uvedené údaje za fyzické osoby podľa § 32 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), a to za predpokladu, že splnenie tejto podmienky účasti vyplýva zo zápisu v zozname hospodárskych subjektov z časti „Doklady preukazujúce splnenie podmienok účasti týkajúce sa osobného postavenia“ vo vzťahu ku všetkým fyzickým osobám záujemcu podľa § 32 ods. 1 písm. a) zákona o verejnom obstarávaní.

S pozdravom

Mgr. Ing. Adriana GAJDOŠOVÁ, v.r.

riaditeľka odboru